Prezidențiabilul USR-PLUS, Dan Barna, a fost întâmpinat la o întâlnire electorală din județul Arad de o formație de muzică populară, care a rescris pentru el melodia "Cântă cucu-n Bucovina". "Aici este sărbătoare / Fiindcă USR-ul are / Pe Dan Barna invitat / Mai de seamă candiat", i-au cântat lăutarii lui Dan Barna.





Dan Barna a avut parte de acestă primire în localitatea Sântana din județul Arad, potrivit Digi 24. Prezidențiabilului USR i-a fost cântată celebra melodie “Cântă cucu-n Bucovina”, însă cu versurile rescrise speciale pentru el.

Melodia cântată lui Dan Barna:

"Aici este sărbătoare / Fiindcă USR-ul are / Pe Dan Barna invitat / Mai de seamă candiat / Susținut de sântăneni / Să ajungă-n Cotroceni / Să ne aducă de toate / Și cinste și demnitate / E Dan Barna, știe oricine / Pentru mine, pentru tine / Alianța îl susține / Știe că are pe cine / Este harnic, implicat / De români interesat / Toată țara îl susține /Pe Dan Barna președinte".

“Mulţumim, Doamne ajută! Să fie într-un ceas bun!” spune interpretul la finalul melodiei, în timp ce lumea din sală aplaudă și strigă "Barna președinte".

În aplauzele celor aflați în sală, Dan Barna a mers la scenă și a dat mâna cu lăutarii.